**Text from Knauf Insulation free for use:**

**Thomas Eriksson KI-villaveitsestä: ”Kirvesmiehenä en käyttäisi koskaan mitään muuta veistä”   
  
Veitsien välillä on eroja. Kaikki ymmärtävät sen ainakin pintapuolisesti – mutta Thomas Eriksson, Moraknivin tuotepäällikkö, voi puhua aiheesta syvällisesti tunteja.  
  
Tästä on esimerkkinä erityinen Knauf Insulation -villaveitsi.   
  
– Se on valmistettu Sandvikin ruostumattomasta 12C27- täysteräksestä, joka on karkaistu haluttujen ominaisuuksien saamiseksi. Lopputuloksena on veitsi, jonka teräpurse leikkaa maksimaalisen hyvin ja pysyy pitkään terävänä.**Veitsi- ja puukkoasiantuntija Thomas Erikssonille on järjetön ajatus yrittää fuskata veitsien kanssa eli esimerkiksi vain ottaa ensimmäinen veitsi, joka sattuu olemaan ulottuvilla. Moraknivillä on valikoimassaan noin 400 erilaista veistä ja puukkoa, jotka kaikki on sovitettu tietylle käyttöalueelle. Lasivillan leikkaukseen tarkoitetut veitset eivät ole tässä poikkeus. – Knauf Insulation -veitsen tarina on hieman erikoislaatuinen. Se oli ollut valikoimassamme jonkin aikaa, mutta sen kysyntä oli laskenut. Aioimme lopettaa veitsen tuotannon, kun Knauf Insulation otti meihin yhteyttä siihen liittyen. Kävi ilmi, että juuri tämä hammastamaton veitsi oli täydellinen sen lasivillalle. Yritys käyttää nimittäin lasivillassa omaa sideainettaan, jossa ei ole lisättyä formaldehydiä, mikä antaa tuotteelle erityisen koostumuksen, Thomas Eriksson sanoo.  **Terän purse on tärkeä**Thomas Eriksson avaa EcoBatt 35 -paketin ja näyttää, kuinka helposti ja nopeasti veitsi leikkaa lasivillan läpi. – Jokainen valmistaja valmistaa omanlaatuistaan lasivillaa. Tämä veitsi sopii täydellisesti Knauf Insulationille. Jos olisin kirvesmies, en käyttäisi koskaan mitään muuta veistä. Kun terän purse on kulunut – terässä oleva metallijäyste, jonka ansiosta veitsi leikkaa niin hyvin – taskussa on tietysti oltava timanttikovasin. Sillä veitsi voidaan teroittaa puolessa minuutissa.  
  
Thomas Eriksson on samaa mieltä siitä, että KI-villaveitsi on ulkonäöltään melko vaatimaton. Siinä on yksinkertainen, ergonomisesti muotoiltu muovikahva ja pitkä teräosa. – Se ei ole veitsi, jossa hieno viimeistely olisi tärkeimmällä sijalla. Veitsen on yksinkertaisesti vain toimittava halutulla tavalla ja säilytettävä terävyytensä pitkään. ”No bullshit” kuten Yhdysvalloissa sanotaan outdoor-veitsistämme, Thomas nauraa.  **Huolla veistä**Myös veitsen käsittely vaikuttaa siihen, kuinka kauan veitsi säilyy terävänä. – Kyllä, ehdottomasti, Thomas sanoo. – Älä vain heitä sitä käytön jälkeen lattialle. Tällöin veitsi vaurioituu ja voi myös vahingoittaa muita. Veitsen voi ripustaa helposti naulaan, sillä kahvassa on reikä, tai sen voi laittaa säilöön suojattuun ja turvalliseen paikkaan.

**Lisätietoja:**

Peter Isacsson, Nordic General Manager | +46 (0)706 45 00 06

Fredrik Stengarn, Press Officer | +46 (0)735 23 23 32

Thomas Pompe, Management assistent | +46 (0)703 35 54 43

Elin Gustafsson, Nordic Marketing Coordinator | +46 (0)703 65 66 04